                                                                  Anexa nr. 1 la H.C.L. _______/________________

CONTRACT DE DARE ÎN ADMINISTRARE 

Nr. ________ / ____________
I. PĂRȚILE CONTRACTANTE
           UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, cu sediul în Drobeta Turnu Severin str. Mareșal Averescu, nr. 2, județul Mehedinți, Telefon: 0252/316317, CUI – 4426581, reprezentată prin Primar Marius Vasile Screciu,  în calitate de PROPRIETAR
și

 S.C. SECOM S.A., cu sediul în Drobeta Turnu Severin, Bulevardul Carol I, nr. 53, județul Mehedinți, cod fiscal- RO 1605884, reprezentată prin Director Adrian Turbat , în calitate de ADMINISTRATOR
au convenit încheierea prezentului contract de dare în administrare cu respectarea următoarelor clauze:
II. OBIECTUL CONTRACTULUI

2.1 Obiectul contractului îl constituie darea în administrare, a imobilului teren în suprafață de 46.812 mp, dezmembrat în 119 imobile, de la nr. cadastral 68532/ cf. 68532 la nr. cadastral 68650/ cf. 68650, situat în Municipiul Drobeta Turnu Severin, zona Aeroport , având drept scop efectuarea de operațiuni de dezafectare și relocare a conductelor de aducțiune de către SECOM SA.
2.2 Predarea – primirea terenului se va consemna în protocolul de predare - primire, care va fi încheiat de părțile contractante la data predării.

III. DURATA CONTRACTULUI
3. Termenul administrării este pe durata desfășurării activității de dezafectare și relocare a conductelor de aducțiune, dar nu mai mult de 12 luni, cu posibilitatea de prelungire a duratei contractului pentru motive temeinice.
IV. OBLIGAȚIILE PĂRȚILOR CONTRACTANTE
4.1 OBLIGAȚIILE PROPRIETARULUI

- să predea administratorului suprafața prevăzută la art. 2.1, în termenul stipulat în hotărârea de consiliu local;

- să permită administratorului să efectueze operațiuni de dezafectare și relocare a conductelor de aducțiune după cum consideră necesar, pentru utilizarea eficientă a suprafeței;

- să nu stingherească în nici un fel folosința administratorului asupra suprafeței de teren cedate prin prezentul contract;

     - să solicite încetarea contractului de dare în administrare și restituirea bunului, atunci când interesul public legitim o impune.
4.2. DREPTURILE PROPRIETARULUI
- să fie informat asupra amenajărilor ce necesită obținerea de autorizații și avize ce ar urma să fie efectuate de administrator;
- să verifice modul în care sunt respectate condițiile de folosință stabilite prin actul de dare în administrare și prin lege;

- să i se predea, la încetarea scopului pentru care a fost dată în administrare, suprafața liberă de sarcini.
4.3 OBLIGAȚIILE ADMINISTRATORULUI
- să folosească suprafața de teren conform destinației prevăzute la art. 2.1;
- să folosească şi dispună de bunul dat în administrare în condiţiile stabilite de lege;

- să asigure paza, protecţia şi conservarea bunului, ca un bun proprietar, şi să suporte toate cheltuielile necesare unei bune funcţionări;
- să efectueze formalităţile necesare cu privire la închiriere, în limitele actului de dare în administrare şi cu respectarea legislaţiei aplicabile;

- să culeagă fructele bunului;

- să efectueze lucrări de investiţii asupra bunului, în condiţiile actului de dare în administrare şi a legislaţiei în materia achiziţiilor publice;

- să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;

-acordarea dreptului de servitute, în condiţiile legii;

-obţinerea avizelor pentru planul urbanistic zonal fără schimbarea uzului şi interesului public şi destinaţiei bunului;

-semnarea procesului-verbal de vecinătate, fără schimbarea regimului juridic al bunului;

-semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor;
- să obțină avize pentru lucrări de îmbunătăţire şi menţinere a caracteristicilor tehnice ale bunului;

- să procedeze la reevaluarea bunului, în condiţiile legii;
- să mențină în siguranță imobilele și să aducă la cunoștință proprietarului orice tulburare produsă de o terță persoană sau orice acțiune  ca urmare a degradării stării tehnice cu implicații privind siguranța în exploatare;
- se obligă ca pe durata administrării să păstreze în bune condiții imobilele încredințate precum și accesoriile acestora, să nu le degradeze sau să le deterioreze;

- să răspundă de distrugerea totală sau parțială a imobilelor care s-ar datora culpei sale;
- să predea suprafața de teren la data încetării desfășurării activității pentru care s-a încheiat contractul, liberă de sarcini, conform celor descrise în protocolul de predare-primire încheiat la data perfectării contractului;
- să suporte toate costurile de întreținere și de utilizare a terenului atribuit în administrare;

- să permită accesul reprezentanților proprietarului pentru efectuarea controlului asupra bunului.
- să răspundă în nume propriu în litigiile referitoare la dreptul de administrare;

- să arate în fața instanței, titularul dreptului de proprietate în litigiile care au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligații.
4.4 DREPTURILE ADMINISTRATORULUI
- să efectueze toate operațiuni de dezafectare și relocare a conductelor de aducțiune necesare utilizării optime și eficiente a suprafeței; 
- să utilizeze terenul după bunul său plac, în limita respectării scopului pentru care administrarea acestuia a fost cedată.
V. ÎNCETAREA CONTRACTULUI
5.  Contractul de dare în administrare încetează prin: 
           - acordul de voință expres, exprimat în scris, al părților contractante
           - încetarea scopului pentru care s-a încheiat contractul;
           - revocare, în situația în care administratorul nu-și exercită drepturile și obligațiile ce derivă din prezentul contract.
VI. FORȚA MAJORĂ
6.1 Pentru nerespectarea obligațiilor asumate prin prezentul contract, partea în culpă datorează celeilalte părți daune echivalente cu prejudiciile cauzate. Prejudiciile vor fi evaluate prin expertize tehnice de specialitate.
6.2 Niciuna dintre părțile contractante nu răspunde de neexecutarea la termen și/sau executarea în mod necorespunzător – totală sau parțială a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majora, așa cum este definită de lege.
6.3 Partea care invocă forța majoră, este obligată să comunice celeilate părți în termen de 10 zile de la apariția cazului de forță majoră, existența acesteia, prin notificare, însoțită de acte doveditoare.
VII. LITIGII


7.1 Eventualele litigii care s-ar putea ivi în legătură cu prevederile prezentului contract vor fi soluționate pe cale amiabilă.
7.2 În caz contrar, divergențele vor fi soluționate de instanțele de judecată de la locul semnării contractului.
VIII. CLAUZE FINALE

8.1 Modificarea prezentului contract se poate face în limitele legislației române, cu acordul părților, prin act adițional încheiat între părtile contractante.

8.2 Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui și produce efecte de la data încheierii acestuia.
8.3 Prezentul contract s-a încheiat în Drobeta Turnu Severin, în 2 exemplare originale, câte un exemplar pentru fiecare parte contractantă.
            PROPRIETAR,                                                          ADMINISTRATOR,      
        U.A.T. MUNICIPIUL                                                       S.C.  SECOM S.A.
DROBETA TURNU SEVERIN                                     
